**ДО**

**ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**ОТ ИНЖ. НЕДКО ФИДАНОВ КУЛЕВСКИ – КМЕТ НА ОБЩИНА РУДОЗЕМ**

**Относно:** *Приемане на Общински план за младежта на община Рудозем за 2024 г.*

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Законът за младежта определя държавната политика в областта на младежките дейности, с цел създаване на благоприятни условия за пълноценно личностно развитие на младежите и участието им в обществения и икономическия живот.

Съгласно чл. 15, ал. 3 от него, кметовете на общини анализират състоянието на младежта в общината и изготвят проект на общинския годишен план за младежта. Представеният общински план за младежта определя целите и приоритетите на общинската политика в съответствие с Националната стратегия за младежта.

Планът e структуриран, съгласно разпоредбите на чл. 16, ал. 3 от Закона за младежта и на основание чл. 16, ал. 1 и се приема от общинския съвет по предложение на кмета на общината.

Във връзка с изложеното предлагам на основание чл. 21, ал. 1, т. 12 от ЗМСМА и чл. 16, ал. 1 от Закона за младежта, Общински съвет – Рудозем да обсъди и приеме следното

**ПРОЕКТО – РЕШЕНИЕ:**

1. Общински съвет – Рудозем приема Общински план за младежта на община Рудозем за 2024 г.

**Приложение:** *Проект на Общински план за младежта на Община Рудозем за 2024 г.*

**Кмет на община Рудозем**

**инж.Недко Кулевски**